7. oktober 2020

**Nye navne på Tradium**

**I de første måneder efter sommerferien er der kommet mange nye ansigter på Tradium:**

**Christian Blichfeldt** er den 1. juli blevet fastansat som lærer på grundforløb 1 på de tekniske erhvervsuddannelser efter i en periode at være ansat som timelærer. Christian er uddannet folkeskolelærer med linjefag i engelsk og dansk og kommer med undervisningserfaring fra både specialskole og fra et 10.klasses uddannelsescenter.

**Dorthe Christensen** er fra den 1. august ansat som faglærer på bygningsmaleruddannelsen. Dorthe er uddannet både som bygningsmaler og som skiltemaler. Hun kommer med knap 10 års erfaring som faglærer og instruktør på bygningsmaleruddannelsen på Tech College.

**Ida Christensen** er fra den 1. august ansat som underviser på Tradium Business. Ida er uddannet folkeskolelærer og skal primært undervise i dansk og det uddannelsesspecifikke fag. Ida har tidligere undervist på Tradiums business-uddannelser.

**Andreas Bastian Dalsaa** er den 1. juli blevet fastansat som adjunkt hos Tradium Teknisk Gymnasium. Andreas er uddannet cand.IT fra Aalborg Universitet.

**Kenneth Gyldenløve** er den 10. august ansat som underviser på transportuddannelserne på Blommevej i Randers. Kenneth kommer fra en tilsvarende stilling som faglærer og kørelærer hos Dekra.

**Kim Keller Johnsen** er den 1. juli fastansat som faglærer på Tradiums tømreruddannelse. Kim har tidligere erfaring som selvstændig, men efter en uddannelse som voksenlæring i tømrerfaget og efterfølgende erfaring som tømrersvend har han virket som timelærer på tømreruddannelsen.

**Helene Kristensen** er fra den 1. august ansat som adjunkt på Tradium Business i Randers. Helene er uddannet cand.negot. og skal primært undervise i afsætning på EUX Business. Helene har erfaring fra både digital marketing og som adjunkt hos Skive College.

**Bo Kotian Lund** er fra den 1. august ansat som gymnasielærer på Tradium HHX og EUX. Bo er uddannet cand.merc.jur. og skal primært undervise i virksomhedsøkonomi og erhvervsjura. Bo kommer fra en stilling som gymnasielærer på Herningsholm HHX, og bor i Egtved.

**Matthias F. Madsen** er fra den 1. august ansat som underviser på Tradium Auto i Randers. Matthias er uddannet lastvognsmekaniker men har siden sin uddannelse arbejdet som værkfører på autoværksted. Matthias skal primært arbejde med skolepraktik men på sigt undervise på GF2. Han kommer fra en stilling som Regionschef hos Skorstensgaard og bor i Mørke.

**Frank Foged Mønster** er fra den 27. august ansat som faglærer på grundforløb 1 på de tekniske erhvervsuddannelser på Tradium. Frank er oprindelig uddannet automekaniker og har derudover solid erfaring med undervisning og vejledning af unge.

**Mogens Pedersen** er fra den 1. august ansat som skolepraktikinstruktør, hvor han primært skal instruere, vejlede og undervise elever på lager- og logistikuddannelserne på Blommevej i Randers. Mogens er uddannet tekniker med fokus lagerstyring, logistik og ledelse – og har siden opnået solid erfaring med diverse lager- og logistikfunktioner, senest hos Kamstrup.

**Jesper Skriver Svenningsen** er fra den 1. august ansat som adjunkt hos Tradium Teknisk Gymnasium efter en periode som timelærer. Jesper er uddannet cand.scient. i idræt med sidefag i psykologi. Jesper kommer derudover med en passioneret erfaring som fodboldtræner og studiejob hos Elite Sports Academy Aarhus.

**Thomas Vernersen** er fra den 27. august ansat som faglærer på grundforløb 1 på de tekniske erhvervsuddannelser på Tradium. Thomas er uddannet smed/VVS og kommer med solid erfaring fra faget og byggebranchen.

**Fie Fabricius Winther** er fra den 17. august ansat i to år som kontorelev med speciale i administration. Fie skal i sin praktikperiode uddannes i elev- og studieadministrationen på Tradiums erhvervsuddannelser i Randers. Fie har allerede erfaring fra detailhandlen og som selvstændig iværksætter.

**Om Tradium**

”Tradium, Erhvervsskole og -gymnasier, Randers” er et uddannelsesmæssigt kraftcenter, som udbyder en lang række ungdoms-, voksen- og efteruddannelser inden for det merkantile og tekniske område: hhx, htx, eux, eud og AMU. Skolen beskæftiger ca. 450 medarbejdere og underviser ca. 2.800 årselever på seks adresser i Randers og Pederstrup. Tradium har en vision om at være en internationalt orienteret og stærk partner for erhvervslivet samt en udviklende og attraktiv arbejdsplads med professionelle medarbejdere. Læs mere på tradium.dk